# Kehittämiskirjaston digitiimin muistio 24.1. klo 10.00 – 12.00

Aika 24.1.2022 klo 10.00 – 12.00

Paikka Teams-etäkokous

Läsnä Aleksi Hellsten, informaatikko (Pirkkala)

Ismo Raitanen, verkkopäällikkö (Tampere)

Jarkko Rikkilä, koordinaattori (Tampere)

Juliaana Grahn, projektisuunnittelija (Tampere)

Juha Hälinen, verkkopalvelusuunnittelija (Jyväskylä)

Mari Vuorinen, informaatikko (Jyväskylä)

Pasi Mäkelä, kirjastoautokuljettaja-virkailija (Keuruu)

Sanna Keralampi, kirjastonhoitaja (Jyväskylä)

## 1. Kuulumiset

Akepike-kehittämiskirjasto: Yksi keskeinen digiaihe tänä vuonna kehittämiskirjaston toimintasuunnitelmassa on akepike-verkkosivustouudistus. Uudistus on aloitettu käytettävyys- ja saavutettavuusanalyysillä, jonka toteutti Villi Visio -niminen tamperelaisyritys. Konkreettisen sivustouudistuksen hahmottamisesta on pidetty yksi palaveri Villi Vision kanssa. Tällä hetkellä odotellaan tarjousta yritykseltä sivuston kehittämisestä. Sivuston uudistamisessa on tarkoitus parantaa sivuston käytettävyyttä, ulkoasua ja saavutettavuutta. Nämä voivat tarkoittaa esimerkiksi koulutuskalenterin, sivuston rakenteen, kategorioiden ja visuaalisen ilmeen uudistamista.

Ismo Raitanen: Finna-verkkokirjaston virallinen julkistus ja tiedote pyritään saamaan ulos 1.2. Tämä hetki tulee nopeasti, mutta onhan tässä vielä viikko aikaa. Medici.tv-palvelun hankinta PIKI-alueelle tulossa. Palvelu lähinnä NVL:n kilpailija, mielenkiintoisia musiikin videosisältöjä esimerkiksi mestarikurssien muodossa. Sähköinen kirjastokorttihakemus etenee edelleen, asiaa edistetään saman toimittajan kanssa kuin Jyväskylässä.

Sanna: Pikebokseja katsastettu kaksi kappaletta. Katsastuksessa kiinnitetty huomioita listan mukaisesti laitteiden toimivuuteen ja tarkastettu niiden kuntoa. VR-boksin osalta esimerkiksi oli pienimuotoista puutetta havaittu: VR-lasien silmälasisovitin puuttui ja muutamia ylimääräisiä piuhoja boksissa. Sanna otti myös keskusteluun Pikeboksi-työpajojen järjestämisen Jyväskylässä. Sovittiin, että otettaan tämä erikseen tarkasteluun ja Juli kartoittaa tarpeen nyt alustavasti, vaikka pajojen toteuttamisajankohta onkin vielä rajoituksista johtuen hankalasti määriteltävä. Keski-verkkokirjaston chat-palvelun markkinointia on lisätty ja käsitteitä muutettu - vaikutuksia asiakasmääriin odotellaan.

Mari: Asiakkaille suunnattuja digiopastuksia peruttu. Digivinkkejä jaettu lähinnä verkossa - mutta vähäisissä määrin. Pikeboksien katsastushommia on ollut agendalla. Kirjakutsutallenteista puhetta eli niitä voitaisiin ja olisi tarkoitus jakaa myös mahdollisesti opettajille lukuvinkkien välittämiseksi.

Juha: Varastokirjastovaraus-toiminnallisuus Keski-Finnaan.

## 2. Digitiimin vuoden 2022 agenda

Digiaiheisten koulutusten keskiössä ovat Pikeboksi-työpajat, joita järjestetään kirjastoissa paikan päällä olevina työpajoina. PiKen digifoorumin nimellä kulkevia päiviä järjestettäisiin tänä vuonna vain yksi. Digifoorumin ajankohta on akepiken vuosikellossa perjantai 22.4. Tilaisuus pyrittäisiin järjestämään fyysisenä tapahtumana Tampereen pääkirjasto Metsossa. Metsosta on varattu Lehmus-Sali päivää varten.

Keskusteltiin alustavista aihepiireistä. Yksi kiinnostava aihe voisi olla e-aineistot. E-aineistokentällä tapahtuu paljon, esimerkiksi kansallista e-kirjastoa rakennetaan. Lisäksi kirjallisuuden kuluttamisen formaattimuutokset luovat kirjastoillekin uusia paineita monilukutaidon kehyksessä ja lukemisen edistämisessä. Minkälainen rooli e-kirjoilla on verrattuna äänikirjojen kasvavaan suosioon? Mitä tämä tarkoittaa kirjastoille? Mitä tämä tarkoittaa lukemisen edistämiselle ja lukutaitotyölle, joka kuuluu kirjastojen ydintehtäviin. Lisäksi ekologisuuden ja kestävän kehityksen teemat nivoutuvat digin edistämiseen. Erilaisten kaupallisten alustojen ja julkisten palvelutarjoajien intressit ja resurssit poikkeavat toisistaan.

## 3. E-aineistoteemaviikkojen jatko, mahdollinen Ellibs ja Naxos -yhteistyö

Keskusteltiin mahdollisesti tänä vuonna toteutettavista yhteisistä e-aineistokampanjoista PIKI- ja Keski-kirjastoissa. Tällä hetkellä hankalaa ajatella vielä kampanjamuotoja, kun rajoitukset ovat päällä. Ellibs-aineistojen kuvailu Keski-kirjastoissa ja Jyväskylässä loppunut, joten tästä syystä Ellibs-aineistojen nostaminen voisi olla paikallaan. Valtakunnallinen e-kirjastohanke tulossa vasta myöhemmin eli tämä varmasti mietittävänä tähän liittyen. Rockway-kampanjaviikkojen antia: Fyysisissä tapahtumissa kampanjaviikolla osallistujamäärät vähäisiä. Lainamäärät nousseet Rockway-aineistojen osalta kampanjaviikolla molemmissa kimpoissa. Palataan teemaviikkoihin vielä seuraavassa digitiimin kokouksessa.

### 4. Pikeboksien päivitykset, katsastushavainnot ja työpajat

Pikebokseihin 1 ja 4 on tullut päivityksiä. Pääsääntöisesti bokseissa samat laitteistot kuin ennenkin. Kuljetuslappuihin lisätty varaajan puhelinnumero yhteydenottoja varten. Vanhat laput voi käyttää loppuun aivan hyvin. Keski-kirjastojen bokseihin päivitykset lähetetty Jyväskylään. Päivitetyt räjäytyskuvat yms. löytyvät Pikeboksit-sivulta. Marille ja Juhalle on jaettu Publisher-tiedostot muokkausta varten. Pidetään Keski-kirjastojen boksien vastuuhenkilöt ennallaan toistaiseksi. Lisäksi käytiin tiivis boksien ohjekeskustelu. Tehdäänkö iso ohjedokumentti vai pidetäänkö ohjedokumentit erikseen? Juli ottaa kopin tästä ja päivittää mahdollisesti käytännön. Infoa tulee erikseen, jos nykyistä käytäntöä muutetaan.

## 5. Pikeboksi-työpaja-asiat

Sanna esitti toiveen PiKeBOKSI-työpajojen saamisesta Jyväskylän kirjastoille. Päädyttiin siihen, että Juli tekee alustavan kyselyviestin välitettäväksi Jyväskylään. Tsekataan tämän pohjalta kiinnostus. Katsotaan kustannusten kanssa tilanne, onko mahdollista lisätä työpajojen määrää.

## 6. Seuraava kokous

Seuraava kokous järjestetään tiistaina 8.3. Toteutusmuoto tarkennetaan lähempänä. Kalenterikutsut kokoukseen lähetetty.